Diari Oficial de la Generalitat Valenciana


Sumari del DOGV 4979, del 06-04-2005 (2005/3542)

ACORD d'1 d'abril de 2005, del Consell de la Generalitat, pel qual es declara l'ocupació urgent, dels béns i drets subjectes a un expedient d'expropiació forçosa de l'Ajuntament de Torrent.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3542


Data del document
:   01-04-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Torrent
    * expropiació

ACORD d'1 d'abril de 2005, del Consell de la Generalitat, pel qual es declara l'ocupació urgent, dels béns i drets subjectes a un expedient d'expropiació forçosa de l'Ajuntament de Torrent. [2005/3542]
  
El Consell de la Generalitat, en la reunió del dia 1 d'abril de 2005, va adoptar l'acord següent:
  
L'Ajuntament de Torrent, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'urbanització del carrer Azorín.
  
Aquesta declaració d'ocupació urgent es justifica per les raons següents: per tal d'executar la Sentència núm. 130/2002, de 23 de febrer, de l'Audiència Provincial de Valencia, que condemnà l'ajuntament a restituir al Sr. Vicente Andreu Almerich una porció de terreny de 348 m², actualment sòl del carrer Azorín, atés que quan l'ajuntament va procedir a l'execució del projecte d'urbanització del carrer Azorín, no va iniciar cap procediment expropiatori respecte del referit bé, la qual cosa justifica àmpliament acudir a aquest procediment especial per tal de fer complir allò acordat.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades i no s'han presentat al·legacions. Consten l'aprovació del projecte d'obres, l'acta de replantejament i la retenció de crèdit.
  
Per tot això i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Torrent per a l'execució del projecte d'urbanització del carrer Azorín.
  
Relació de béns afectats
  
Finca núm. 1
  
Expropiació: total
  
Dret afectat: propietat
  
Bé a expropiar: resta de la finca registral 9.155
  
Dades personals:
  
?Nom: Sr. Vicente Andreu Almerich
  
?Adreça: carrer Ramón y Cajal, 5-2a. Torrent
  
Descripció material:
  
?Referència cadastral: no en té
  
?Superfície total: 348 m²
  
?Superfície a expropiar: 348m²
  
?Descripció de bé: superfície de parcel·la ocupada pel paviment del carrer Azorín davant al núm. 50
  
Descripció jurídica:
  
Registre propietat número 1 de Torrent: tom 487, llibre 91, foli 165, finca 9155
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, només als efectes d'esmenar possibles errors que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptador a partir des del dia següent a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no podrà interposar-se recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia següent al de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
Valencia, 1 d'abril de 2005
  
La consellera secretària del Consell
  
de la Generalitat, per substitució,